Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 5702

1. Az előző tanévekhez – és haladási szakaszokhoz – hasonlóan a 9–10. évfolyam tananyagában is sok tevékenység és ismeret szerepel. Ez egyrészt abból adódik, hogy már megkezdett tanítási-tanulási folyamatokról van szó, így a "korábban tanultakat" folyamatos, el nem hagyható gyakorlásra szánjuk. Másrészt, a felhasználás során, a gyakorlatban, minden helyszín más és más tanítási körülményekkel (pl. iskolatípus, funkciók, órakeret) rendelkezik. Így a – szerencsésen – jobb feltételek, óraszámok intenzív munkára kínálnak lehetőséget.

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes